






ROMÂNIA                                                                                  
JUDEȚUL VRANCEA                                                           Anexa nr. 2
CONSILIUL JUDEȚEAN                                la Hotărârea nr. 228 din 23.09.2026

	Beneficiar
JUDEȚUL VRANCEA
Nr. ..................../....................




	TEMA DE PROIECTARE	

1.Informatii generale privind obiectivul de investitii propus
[bookmark: _Hlk104283924]1.1. Denumirea obiectivului de investitii: „Dezvoltarea de noi capacități de stocare a energiei electrice produsă din surse regenerabile - UAT Județul Vrancea”
1.2. Ordonator principal de credite/investitor: U.A.T. JUDET VRANCEA
1.3. Ordonator de credite (secundar/terțiar): Nu este cazul
1.4. Beneficiarul investiției: Judetul VRANCEA
1.5. Elaboratorul temei de proiectare: Personalul de specialitate din cadrul Serviciului Dezvoltare, investiții și finanțări

2. Date de identificare a obiectivului de investitii
2.1. Informatii privind regimul juridic, economic si tehnic al terenului si/sau al constructiei existente, documentatie cadastrala;
Regimul juridic al terenului:
Pentru fiecare locație se vor verifica lipsa sarcinilor incompatibile cu investiția, a litigiilor/revendicărilor, dreptul de realizare a lucrărilor și corelarea dintre imobil, locul de consum/POD, instalația fotovoltaică existentă și documentele de racordare.
Regimul juridic al fiecărui amplasament va fi individualizat și confirmat prin actele de proprietate/actele care conferă un alt drept real și prin extrasele de carte funciară. Pentru eligibilitate, U.A.T. Județul Vrancea trebuie să dețină asupra imobilului pe care se realizează investiția dreptul de proprietate sau un alt drept real acceptat de Ghid (concesiune/superficie/administrare), valabil cel puțin 5 ani de la data previzionată pentru efectuarea plății finale. Nu se acceptă ca temei unic închirierea, leasingul imobiliar sau comodatul.

2.2. Particularitati ale amplasamentului/amplasamentelor propus/propuse pentru realizarea obiectivului de investitii, dupa caz:
a) descrierea succinta a amplasamentului/amplasamentelor propus/propuse (localizare, suprafata terenului, dimensiuni in plan);
Amplasarea sistemelor de stocare se va realiza în proximitatea instalațiilor electrice generale aferente fiecărui loc de consum și va fi stabilită prin Studiul de fezabilitate pe baza verificărilor în teren, a condițiilor de siguranță, a traseelor electrice, a accesului pentru exploatare/mentenanță și a cerințelor urbanistice și de securitate la incendiu. Sistemele vor fi conectate „în spatele contorului” la instalațiile fotovoltaice existente.
[bookmark: _Toc142982255][bookmark: _Hlk142493997][bookmark: _Hlk204777483][bookmark: _Toc142982256]Locatiile propuse care vor beneficia de aceasta investitie “Sprijinirea investițiilor în dezvoltarea de noi capacități de stocare a energiei electrice produsă din surse regenerabile de energie pentru entități publice”, în Județul VRANCEA, sunt:
1. [bookmark: _Hlk214357575]MĂICĂNEȘTI – POD 594030400001360960 – județul Vrancea;
2. MĂICĂNEȘTI – POD 594030400001360953 – județul Vrancea;
3. MĂICĂNEȘTI – POD 594030400001361103 – județul Vrancea;
4. MIHĂLCENI – POD 594030400001348340 județul Vrancea;
5. [bookmark: _Hlk216695964]ȘCOALA SPECIALĂ ELENA DOAMNA – POD 594030400001232397 județul Vrancea;
6. BAZIN DE ÎNOT – POD 594030400001712264 județul Vrancea;

Cele șase obiective vor fi integrate într-un singur Studiu de fezabilitate, U.A.T. Județul Vrancea fiind avut în vedere ca solicitant unic. Studiul va prezenta distinct, pentru fiecare amplasament, soluția, indicatorii, devizul, regimul juridic și documentele tehnice suport.
Înainte de definitivarea Studiului de fezabilitate se vor completa și verifica pentru fiecare amplasament: denumirea oficială a obiectivului/instituției, adresa, nr. cadastral/CF, titularul dreptului real, POD/loc de consum, certificatul/documentele de racordare, puterea instalată P_RES și poziția exactă a sistemului de stocare.
Obiectivul general urmărit este:
· [bookmark: _Hlk240893424]Integrarea energiei electrice produsă din surse regenerabile de energie prin instalarea de noi capacități de stocare, contribuind astfel la atingerea obiectivelor asumate de România în cadrul PNIESC actualizat.

Investițiile finanțate în cadrul acestui program vor avea un impact pozitiv în ceea ce privește:
a) Asigurarea adecvanței și flexibilității SEN prin creșterea capacității de stocare a energiei electrice;
b) O economie mai eficientă din perspectiva utilizării resurselor, durabilă și competitivă, care promovează tranziția către un model de dezvoltare sustenabil;
c) Atingerea obiectivelor stabilite la nivelul Uniunii Europene privind producţia de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile, în corelare cu țintele stabilite la nivel național prin PNIESC actualizat;
d) Creșterea ponderii energiei electrice produsă din surse regenerabile de energie în consumul final de energie, ca efect rezultant al investițiilor în capacități de stocare a energiei electrice din surse regenerabile de energie;
e) [bookmark: _Hlk201217287][bookmark: _Hlk201570606]Implementarea programelor cheie stabilite în Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, aprobată prin Legea nr. 376/2023, cu modificările și completările ulterioare;
f)  Reducerea emisiilor de gaze cu efect de seră generate de sectorul energetic prin reducerea treptată a utilizării combustibililor fosili pentru producerea de energie electrică, atingerea obiectivului privind neutralitatea climatică, prevăzut în Regulamentul (UE) 2021/1119 al Parlamentului European și al Consiliului din 30 iunie 2021 de stabilire a cadrului pentru atingerea neutralității climatice și de modificare a Regulamentelor (CE) nr. 401/2009 și (UE) 2018/1999 ("Legea europeană a climei"), referitor la asigurarea, până cel târziu în 2050, a unui echilibru la nivelul Uniunii între emisiile și absorbțiile de gaze cu efect de seră care sunt reglementate în dreptul  Uniunii, astfel încât să se ajungă la zero emisii nete până la acea dată;
g) Punerea în aplicare a inițiativei Accelerarea (Power-up) din Strategia anuală pentru 2021 privind creșterea durabilă, care are ca obiectiv dezvoltarea și utilizarea surselor regenerabile de energie EUR-Lex - 52020DC0575 - EN - EUR-Lex (europa.eu).
h) [bookmark: _Hlk201072503]Implementarea programelor cheie stabilite prin Ordonanța de Urgență a Guvernului nr. 60/2022, cu modificările și completările ulterioare;
i) Creșterea adecvanței Sistemului Electroenergetic Național prin utilizarea de noi capacități de stocare a energiei electrice produse din surse regenerabile de energie.
Fondul pentru modernizare a fost instituit ca mecanism de finanțare prin articolul 10d din Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare și se derulează conform prevederilor Regulamentului Comisiei Europene de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care finanțează investițiile în vederea modernizării sistemelor energetice și a îmbunătățirii eficienței energetice a anumitor state membre, cu modificările și completările ulterioare. 
În România, Fondul pentru modernizare este destinat finanțării investițiilor din sectoarele prioritare identificate de Ministerul Energiei în baza strategiilor naționale și a obiectivelor la nivel european și  este implementat prin intermediul unor programe-cheie în cadrul cărora sunt definite unul sau mai multe domenii de investiții. 
Finanţarea proiectelor în cadrul acestui  apel de proiecte, conform prevederilor Secțiunii 4.1 Scheme de ajutoare pentru accelerarea utilizării pe scară largă a energiei din surse regenerabile din Comunicarea Comisiei - Cadrul pentru măsuri de ajutor de stat de sprijinire a Pactului pentru o industrie curată (Cadrul privind ajutoarele de stat in contextul Pactului pentru o industrie curată)  (C/2025/3602) (denumit în continuare CISAF), este de tip nerambursabil şi constă în prefinanţarea şi rambursarea cheltuielilor eligibile efectuate pentru realizarea proiectului, la valoarea şi în condiţiile stabilite prin contractul de finanţare, al cărui model este prevăzut în Anexa nr. 5 la prezentul Ghid.
Lansarea apelului de proiecte se derulează în urma publicării pe site-ul Ministerului Energiei a unui anunț dedicat care cuprinde toate detaliile aferente derulării apelului.
Cadrul financiar preliminar: finanțarea poate acoperi maximum 100% din cheltuielile eligibile, în limita a 10.000.000 euro/beneficiar și a plafonului de 200.000 euro/MWh instalat, fără TVA. Pentru capacitatea nominală preliminară de 2,41488 MWh, plafonul orientativ rezultat este de 482.976 euro fără TVA, valoare care nu reprezintă valoarea finală a investiției.
Termenul de finalizare și punere în funcțiune a investiției va respecta Ghidul aplicabil; în forma analizată a Ghidului, termenul este 31.12.2029.
În cadrul proiectului, sistemele de stocare vor fi conectate în spatele contorului la instalațiile fotovoltaice existente și vor utiliza energia produsă din surse regenerabile pentru autoconsum/optimizarea consumului. Proiectul are ca obiect exclusiv capacitățile noi de stocare și lucrările strict aferente; nu se solicită finanțare pentru realizarea sau extinderea unor capacități noi de producere a energiei electrice.

Potrivit Ghidului analizat, cheltuielile cu informarea/publicitatea și auditul financiar pentru certificarea cheltuielilor sunt obligatorii. Este eligibilă, dacă este cazul, și cheltuiala pentru auditul care demonstrează că activitățile economice prestate nu depășesc 20% din capacitatea anuală globală a entității respective. Necesitatea acestui document se va verifica în funcție de situația concretă a amplasamentelor și de utilizarea economică/non-economică.
b) relatiile cu zone invecinate, accesuri existente si/sau cai de acces posibile;
Cele șase amplasamente sunt situate în județul Vrancea și sunt accesibile prin rețeaua rutieră existentă. Studiul de fezabilitate va prezenta pentru fiecare locație accesul efectiv, suprafața disponibilă, poziția tabloului general, distanțele și traseele necesare realizării conexiunilor electrice și accesul pentru operare, intervenție și mentenanță.

c) surse de poluare existente in zona;
Sistemele de stocare nu generează, în regim normal de funcționare, emisii directe semnificative în atmosferă. Studiul de fezabilitate va analiza impactul lucrărilor, zgomotul, gestionarea deșeurilor și a bateriilor la sfârșitul duratei de viață, riscurile de incendiu/avarii și măsurile necesare pentru respectarea legislației de mediu și a principiului DNSH.

d) particularitati de relief;
Condițiile topografice, geotehnice și de amplasare relevante pentru sistemele de stocare vor fi verificate distinct pentru fiecare obiectiv și vor fi reflectate în soluția tehnică din Studiul de fezabilitate.
e) nivel de echipare tehnico-edilitara al zonei si posibilitati de asigurare a utilitatilor;
În fiecare amplasament există instalații fotovoltaice și instalații electrice aferente. Studiul de fezabilitate va verifica tablourile generale, protecțiile, capacitatea cablurilor, configurația instalației, condițiile de racordare și necesitatea eventualelor lucrări de adaptare pentru integrarea sistemelor de stocare.
f) existenta unor eventuale retele edilitare in amplasament care ar necesita relocare/protejare, in masura in care pot fi identificate;
- Nu este cazul.
g) posibile obligatii de servitute;
- Nu este cazul.
h) conditionari constructive determinate de starea tehnica si de sistemul constructiv al unor constructii existente in amplasament, asupra carora se vor face lucrari de interventii, dupa caz;
- Nu este cazul.
i) reglementari urbanistice aplicabile zonei conform documentatiilor de urbanism aprobate-plan urbanistic general/plan urbanistic zonal si regulamentul local de urbanism aferent;
Reglementările urbanistice și regimul de autorizare se vor verifica distinct pentru fiecare amplasament, în funcție de soluția tehnică, prin certificatele de urbanism/documentațiile de urbanism și avizele/acordurile aplicabile.
j) existenta de monumente istorice/de arhitectura sau situri arheologice pe amplasament sau in zona imediat invecinata; existenta conditionarilor specifice in cazul existentei unor zone protejate sau de protectie.
- Nu este cazul.
2.3. Descrierea succinta a obiectivului de investitii propus din punct de vedere tehnic si functional:
a) destinatie si functiuni;
În vederea asigurării unei soluții de stocare funcționale, sigure și verificabile, sistemul de stocare propus trebuie să îndeplinească cumulativ următoarele cerințe tehnice minime:
Soluția proiectată va fi de tip „în spatele contorului”, conectată la instalațiile fotovoltaice existente, fără modificarea capacităților de producere. Sistemele se vor dimensiona și exploata în scopul autoconsumului/optimizării consumului la fiecare loc de consum.
Studiul de fezabilitate va include fișa parametrilor minimi ai soluției pentru fiecare amplasament, fără indicarea unui model sau a unei mărci de echipamente, și va calcula indicatorii tehnici ST.1–ST.6 prevăzuți de Ghid.
· Adâncimea de descărcare utilizabilă (DoD) a sistemului de stocare: DoD ≥ 80%;
· Randamentul global al ciclului de încărcare–descărcare (round-trip efficiency): η_RT ≥ 85%;
· Garanție minimă: minim 10 ani și/sau un prag minim de cicluri/throughput garantat de  producător, conform documentației tehnice;
· Sistemul de stocare va include BMS, protecții și funcții de jurnalizare, astfel încât să permită evidențierea și raportarea, cel puțin, a energiei încărcate/descărcate și a exportului către rețea (după caz);
· Echipamentele livrate trebuie să fie noi și să respecte cerințele de conformitate aplicabile (inclusiv marcaj CE) și standardele tehnice aplicabile, precum și legislația națională și europeană incidentă privind punerea pe piață și punerea în funcțiune. Nu se acceptă echipamente care fac obiectul unor interdicții/limitări rezultate din regimul de sancțiuni aplicabil la nivelul Uniunii Europene.
· Nu se vor propune tehnologii de stocare pe bază de plumb, NiCd sau NiMH. Echipamentele și tehnologiile selectate vor respecta cerințele de siguranță, mediu, reciclare și trasabilitate aplicabile.
Varianta constructiva :
Se propune realizarea unor capacități noi de stocare la cele șase locații în care există instalații fotovoltaice, cu putere instalată totală P_RES = 603,72 kW (0,60372 MW). Capacitatea nominală preliminară totală de stocare este E_nom = 2.414,88 kWh (2,41488 MWh). Sistemele vor fi compatibile cu instalațiile de producere existente și vor fi conectate în spatele contorului.

[bookmark: _Hlk240894050]b) caracteristici, parametri și date tehnice specifice, preconizate;:
Măicănești – POD 594030400001360960: P_RES = 36,72 kW (0,03672 MW);
Măicănești – POD 594030400001360953: P_RES = 12,96 kW (0,01296 MW);
Măicănești – POD 594030400001361103: P_RES = 4,86 kW (0,00486 MW);
Mihălceni: POD 594030400001348340 P_RES = 62,64 kW (0,06264 MW);
Școala Specială – str. Elena Doamna: POD 594030400001232397  P_RES = 235,44 kW (0,23544 MW);
Bazin de Înot: POD 594030400001712264 P_RES = 251,10 kW (0,25110 MW);
Total putere instalată a capacităților fotovoltaice existente: P_RES = 603,72 kW (0,60372 MW).
c) nivelul de echipare, de finisare şi de dotare, exigenţe tehnice ale construcţiei în conformitate cu cerinţele funcţionale stabilite prin reglementări tehnice, de patrimoniu şi de mediu în vigoare;
Măicănești – POD 594030400001360960: E_nom = 146,88 kWh (0,14688 MWh);
Măicănești – POD 594030400001360953: E_nom = 51,84 kWh (0,05184 MWh);
Măicănești – POD 594030400001361103: E_nom = 19,44 kWh (0,01944 MWh);
Mihălceni: POD 594030400001348340 E_nom = 250,56 kWh (0,25056 MWh);
Școala Specială – str. Elena Doamna: POD 594030400001232397  E_nom = 941,76 kWh (0,94176 MWh);
Bazin de Înot: POD 594030400001712264  E_nom = 1.004,40 kWh (1,00440 MWh);
Total capacitate nominală preliminară de stocare: E_nom = 2.414,88 kWh (2,41488 MWh).
Dimensionarea finală se va demonstra distinct pentru fiecare amplasament prin indicatorii ST.1–ST.6: ST.1 – P_RES; ST.2 – P_stoc; ST.3 – E_nom; ST.4 – DoD; ST.5 – E_use; ST.6 – T. Energia utilizabilă se determină cu formula E_use = E_nom × DoD, iar durata echivalentă T = E_use/P_RES trebuie să respecte obligatoriu intervalul 2–4 ore.
La valorile nominale preliminare și la DoD = 80%, durata echivalentă rezultă la 3,20 ore pentru fiecare dintre cele șase amplasamente. Studiul de fezabilitate va confirma sau ajusta valorile în funcție de parametrii minimi asumați și de profilurile reale de producție și consum.
Puterea nominală a stocării P_stoc va fi stabilită prin Studiul de fezabilitate în funcție de strategia de încărcare/descărcare, energia disponibilă din instalația fotovoltaică existentă, vârfurile de consum și condițiile instalației electrice.
Sistemele de stocare vor putea fi amplasate la interior și/sau exterior, în funcție de soluția rezultată din Studiul de fezabilitate. Pentru echipamentele exterioare se va asigura un grad de protecție adecvat mediului de instalare, orientativ minimum IP55. Soluția va include BMS și, după caz, EMS, protecții și aparataj de separare/comandă, management termic/ventilație, oprire de urgență, măsuri de securitate la incendiu, contorizarea și jurnalizarea energiei încărcate/descărcate și interfață pentru monitorizarea parametrilor necesari exploatării și raportării.
d) numar estimat de utilizatori;
- 6 obiective/locuri de consum.
e) durata minima de functionare, apreciata corespunzator destinatiei/functiunilor propuse;
10 de ani.
f) nevoi/solicitari functionale specific:
Principalul obiectiv urmărit este:
Studiul de fezabilitate va fundamenta indicatorii obligatorii ai proiectului: I.1 – capacitatea nou instalată de stocare a energiei electrice (MWh) și I.2 – reducerea emisiilor de CO2 (tCO2/an). Pentru I.2 se va utiliza metodologia din Ghid, pe baza energiei absorbite anual de baterii, a factorului de emisii și a randamentului sistemului.
În cazul obiectivelor în care se desfășoară și activități economice, se va analiza încadrarea acestora în condițiile Ghidului și necesitatea documentului emis de auditor privind ponderea activităților economice, fără a depăși limita aplicabilă de 20% din capacitatea anuală globală, dacă această condiție devine incidentă.
Soluția și calendarul de implementare vor fi configurate astfel încât investiția să fie finalizată și pusă în funcțiune până la 31.12.2029, conform formei analizate a Ghidului.
· Integrarea energiei electrice produsă din surse regenerabile de energie prin instalarea de noi capacități de stocare, contribuind astfel la atingerea obiectivelor asumate de România în cadrul PNIESC actualizat.
2.4. Cadrul legislativ aplicabil si impunerile ce rezulta din aplicarea acestuia
Cadrul juridic și tehnic se va aplica în forma în vigoare la data elaborării/aprobării documentației și va cuprinde, fără a se limita la:
• H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
• Ghidul solicitantului „Sprijinirea investițiilor în dezvoltarea de noi capacități de stocare a energiei electrice produsă din surse regenerabile de energie pentru entități publice”, Fondul pentru modernizare, în forma aplicabilă la data depunerii;
• O.U.G. nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, aprobată prin Legea nr. 376/2023, cu modificările și completările ulterioare;
• Legea nr. 123/2012 a energiei electrice și a gazelor naturale, cu modificările și completările ulterioare, precum și reglementările ANRE aplicabile instalațiilor de producere, stocare și racordare;
• Legea nr. 50/1991 privind autorizarea executării lucrărilor de construcții, republicată, cu modificările și completările ulterioare, în măsura în care soluția tehnică este supusă autorizării;
• Legea nr. 10/1995 privind calitatea în construcții, republicată, cu modificările și completările ulterioare, precum și reglementările tehnice aplicabile instalațiilor electrice și lucrărilor aferente;
• Legea nr. 98/2016 privind achizițiile publice și H.G. nr. 395/2016, cu modificările și completările ulterioare;
• legislația în vigoare privind protecția mediului, gestionarea deșeurilor și bateriilor, principiul DNSH, securitatea la incendiu, sănătatea și securitatea în muncă, conformitatea și punerea pe piață a echipamentelor;
• Directiva 2003/87/CE și Regulamentul de punere în aplicare (UE) 2020/1001 privind Fondul pentru modernizare, Directiva (UE) 2018/2001 privind promovarea energiei din surse regenerabile și Regulamentul (UE) 2021/1119 privind neutralitatea climatică.
Proiectantul va verifica și va actualiza cadrul legislativ, normativ și tehnic aplicabil fiecărei specialități la data elaborării Studiului de fezabilitate și, ulterior, la fazele de proiectare și execuție.

Aprob,
Beneficiar



Preşedintele
Consiliului Judeţean Vrancea
Nicușor HALICI



                                                                                     Contrasemnează,                                                                                                    
                                                                                                                                 pentru  Secretar general al județului
                                                                                                             Camelia Mățău

